Дәүләтбай

Дәүләтбай () — Рәсәй Федерацияһы Силәбе өлкәһенең Арғаяш районындағы ауыл. Ҡолой ауыл биләмәһе составына инә.

 Географик урынлашыуы 
Ҡоғалы йылғаһы (Мейәс йылғаһының һул ҡушылдығы) буйында урынлашҡан.

 Тарихы 
Дәүләтбай (Туғыҙаҡ) — әйле башҡорттарының ауылы. Тәүге тапҡыр 1776 йылда телгә алына. Ырымбур губернаһы Силәбе өйәҙе Әйле улусы составында була. Башҡортостанда идара итеүҙең кантон системаһы осоронда 5-се башҡорт кантонының 3-сө йортона керә.

Революциянан һуң Башҡортостан автономияһының (1919 йылдан һуң Башҡортостан АССР-ының) Арғаяш кантоны составына керә. 1930 йылдан — Башҡортостан АССР-ы Арғаяш районы, 1934 йылда Урал өлкәһе Арғаяш милли округы составына бирелә, шул уҡ йылдың көҙөнән — Силәбе өлкәһе Арғаяш районы составында.

 Халҡы 
  1795  1834  1866 1900  1916  1920  111  126  189  250  402  316

2002 йылғы бөтә Рәсәй халыҡ иҫәбен алыу мәғлүмәттәре буйынса ауылда башлыса башҡорттар (93 %) йәшәйБаза данных переписи 2002 года.

 Тирә яҡ мөхит 
 Моронҡайын — ҡыр, ауылдың төньяғында
 Арҡабаш — ҡыр, ауылдың көнбыйышында
 Туғыҙҡайын — ҡыр, ауылдың көняғында
 Рәйхәнә шишмәһе

 Арҙаҡлы шәхестәр 
 Сиражетдинов Харис Мөхәмәтжән улы (15.09.1918 — 10.10.2006) — Ҡолой ауылы мәсәте имам-хатибы.

 Иҫкәрмәләр 

Категория:Арғаяш районы тораҡ пункттары
Категория:Силәбе өлкәһенең башҡорт ауылдары